12. glæder sig over, at EU har bevilget Côte d’Ivoire et beløb på 200 mio. CFA-francs til at hjælpe landet
med at sikre behovet for lægehjælp til de personer, som blev såret i perioden efter præsidentvalget;
13. pålægger sin formand at sende denne beslutning til generalsekretærerne for FN og OAU, til
ECOWAS, medformændene for Den Paritetiske Forsamling AVS-EU, Rådet, Kommissionen og Côte d’Ivoi-
res regering.
9. Menneskerettigheder: Burma/Myanmar
B5-0850, 0853, 0857, 0861 og 0864/2000
Europa-Parlamentets beslutning om situationen i Burma
Europa-Parlamentet,
Vdash der henviser til sine tidligere beslutninger om Burma, navnlig beslutningerne fra den 16. september
1999 (1), den 18. maj 2000 (2) og den 7. september 2000 (3),
Vdash der henviser til de tidligere erklæringer, som EU’s formandskab har fremsat om Burma den 25. august
2000, den 2. september 2000 og den 6. oktober 2000,
Vdash der henviser til den afgørelse, som EU’s udenrigsministre traf på mødet den 9. og 10. oktober 2000 i
Luxembourg, om at forlænge den fælles holdning vedrørende Burma med yderligere seks måneder,idet den politiske situation i landet ikke er forbedret, ligesom Parlamentet hilser Schweiz’s og
Liechtensteins afgørelse velkommen om at tilslutte sig EU’s holdning ved at indefryse indeståender
tilhørende ledere fra den regerende SPDC-junta,
Vdash der henviser til rapporten fra FN’s særlige ordfører for menneskerettigheder i Burma, Rajsoomer Lallah,
som blev løsladt den 16. oktober 2000 og bemærkede, at menneskerettighedssituationen i Burma
forværres hurtigt, og som var fortvivlet over, at han følte sig tvunget til at træde tilbage,
Vdash der henviser til den udtalelse, som FN’s Arbejdsgruppe om Vilkårlig Tilbageholdelse afgav den
10. oktober 2000 om James Mawdsleys sag, som erklærede hans fængsling for vilkårlig i henhold til
folkeretten,
A. der glæder sig over meddelelsen om, at James Mawdsley kunne forlade Burma den 20. oktober 2000,
men er rystet over oplysninger om, at han var udsat for prygl i Keng Tung-fængslet i løbet af den
sidste måned, han tilbageholdtes,
B. der glæder sig over meddelelsen om, at seks ældre politiske fanger nu er blevet løsladt efter opfordring
fra FN’s særlige udsending, Razali Ismail, under dennes besøg i Burma i oktober 2000, men er for-færdet over, at det var en betingelse for deres løsladelse, at de underskrev en erklæring, hvori de
accepterede, at de ville blive fængslet på ny, hvis de fortsatte med at arbejde for demokrati, og er
også forfærdet over forlydender om, at Soe Thein, som er journalist og medlem af NLD og tilbagehol-des uden retssag siden maj 1996, er alvorligt syg efter at være ramt af et hjerteanfald,
C. der henviser til, at lederen af den nationale liga for demokrati (NLD), Aung San Suu Kyi, og andre
ledende partimedlemmer befinder sig i de facto husarrest, efter at de den 21. september 2000 havde
forsøgt på at rejse til Mandalay, mens næstformanden, Tin Oo, tilbageholdes på en militærbase nord
for Rangoon,
D. der henviser til, at Burmas valgte parlament, som nu repræsenteres af komiteen, der repræsenterer
folkets parlament (CRPP), endnu ikke har fået lov til at samles,
E. der henviser til, at der ifølge pålidelige kilder er hen ved 3000 politiske fanger i Burma, og at mange
af disse fanger udsættes for hårdt arbejde og tortur, ligesom de nægtes adgang til lægebehandling,
(1) EFT C 54 af 25.2.2000, s. 111.
(2) »Vedtagne tekster«, punkt 21.
(3) »Vedtagne tekster«, punkt 15.8.8.2001 DA C 223/335 De Europæiske Fællesskabers Tidende
Torsdag, den 16. november 2000
F. der henviser til, at politikken med tvangsflytninger i Shan-staten fortsættes, og det samme gælder
anvendelsen af tvangsarbejde i forbindelse med juntaens igangværende offensiv mod Karen-folket,
G. der henviser til, at den burmesiske junta har erklæret at ville tilintetgøre NLD inden udgangen af 2000,
ligesom der kan skimtes et mønster i de seneste forholdsregler over for NLD, bl.a. et forsøg på at
fjerne NLD fra dets nuværende hovedsæde, som kan være led i en systematisk kampagne med henblik
på at nå dette mål,
H. der henviser til, at 1892 parlamentarikere fra hele verden (herunder 70 medlemmer af Europa-Parla-
mentet) nu har skrevet under på den solidaritetserklæring, som er udarbejdet af den nationale koali-
tionsregering for Unionen Burma, og på denne måde udtrykker deres solidaritet med de demokratisk
valgte medlemmer af Burmas parlament,
I. der henviser til, at Aung San Suu Kyi klart har givet udtryk for, at nogle ASEAN-medlemmers »kon-
struktive indsats« over for Rangoon ikke har ført til noget resultat, at Rådet endnu ikke hverken harreageret på hendes anmodning om indførelse af økonomiske sanktioner eller truffet afgørende økono-miske forholdsregler over for SPDC, og at to udvalg i USA’s Senat og Repræsentanternes Hus harvedtaget importsanktioner over for Burma,
J. der henviser til, at EU’s udenrigsministre er enedes om at mødes med deres kolleger fra ASEAN (bl.a.
fra Burma) i Laos i december 2000,
1. gentager sin opfordring fra september 2000 til Rådet og Kommissionen om at gennemføre sanktio-
nerne over for Burma og at gøre det til en absolut betingelse for afholdelsen af mødet mellem EU/ASEAN-
landenes udenrigsministre, at:
Vdash den burmesiske junta uden betingelser løslader alle politiske fanger og giver Aung San Suu Kyi og
medlemmerne af hendes parti uindskrænket bevægelsesfrihed;
Vdash den burmesiske junta deltager i en meningsfuld dialog med valgets vinder, NLD, og de etniske min-
dretal;
og opfordrer Den Europæiske Union, De Forenede Stater, Japan og andre regeringer i området til at udar-
bejde en klar international plan, som kunne tage udgangspunkt i den enighed, der blev opnået på mødetom Burma i Seoul i marts 2000, for at overtale den burmesiske junta til at indlede en sådan dialog;
2. fordømmer på det kraftigste juntaens tvangsflytning af mere end 30 000 landsbyboere i den centrale
Shan stat og juntaens stadige forsøg på at tvinge landsbyboere til at bære våben og forsyninger for de
væbnede styrker og at fungere som menneskelige minesøgere i dets offensiv mod Karen-folket;
3. er stærkt bekymret over den tiltagende udbredelse af HIV/AIDS, den voksende produktion af amfeta-
miner og det forhold, at Burma nu er verdens næststørste producent af opium og opiumderivater efter
Afghanistan, hvad der virker nedbrydende på samfundet både i Burma og i de omliggende lande;
4. konstaterer med bekymring, at ASEAN har afvist opfordringen fra FN’s generalsekretær om at lade
ASEAN-trojkaen mægle for at mindske den voksende politiske spænding i Burma og tilvejebringe en atmo-
sfære, som er gunstig for en konstruktiv dialog, og opfordrer Rådet til at udtrykke sin støtte til generalse-kretærens forslag;
5. anmoder indtrængende SPDC om effektivt at gennemføre foranstaltninger inden for lovgivning, poli-
tik og administration for at indstille anvendelsen af tvangsarbejde i Burma i overensstemmelse med hen-
stillingerne herom fra ILOs undersøgelsesudvalg;
6. beklager SPDC’s beslutning om at udsætte et besøg af repræsentanter for EU’s trojka, hvis formål var
at fremme en dialog mellem lederne af SPDC, Aung San Suu Kyi og andre ledende skikkelser inden for
NLD, og opfordrer Rådet til at gøre en fornyet indsats for, at dette besøg kan gennemføres;
7. pålægger sin formand at sende denne beslutning til Rådet, Kommissionen, ASEAN, NLD og Aung
San Suu Kyi og til Burmas regering.C 223/336 DA 8.8.2001 De Europæiske Fællesskabers Tidende
Torsdag, den 16. november 2000